	


                                                                                         PATVIRTINTA
                                                                                         Šalčininkų r. Eišiškių l/d "Žiburėlis"

                                                                                         direktoriaus 2020 m. gegužės 14 d.

                                                                                         įsakymu Nr. V-22
VAIKŲ PRIEŽIŪROS IR UGDYMO PASLAUGŲ ORGANIZAVIMO 
ŠALČININKŲ R. EIŠIŠKIŲ LOPŠELYJE-DARŽELYJE „ŽIBURĖLIS“ KARANTINO LAIKOTARPIU 
NUO 2020 M. GEGUŽĖS 18 D. TVARKOS APRAŠAS
I. BENDROSIOS NUOSTATOS

1. Vaikų priežiūros ir ugdymo paslaugų organizavimo Šalčininkų r. Eišiškių lopšelyje-darželyje „Žiburėlis“ (toliau – Lopšelis-darželis) karantino laikotarpiu nuo 2020 m. gegužės 18 d. tvarkos aprašo (toliau – Tvarkos aprašas) tikslas – tinkamai pasiruošti ir vykdyti ugdymo paslaugas ir vaikų priežiūrą karantino laikotarpiu nuo 2020 m. gegužės 18 d.
2. Tvarka parengta vadovaujantis Lietuvos Respublikos sveikatos apsaugos ministro-valstybės
lygio ekstremaliosios situacijos valstybės operacijų vadovo 2020 m. gegužės 11 d. sprendimu Nr. V-1116 „Dėl ikimokyklinio ir priešmokyklinio ugdymo organizavimo būtinų sąlygų“ ir Šalčininkų rajono savivaldybės administracijos 2020 m. gegužės 13 d. įsakymu Nr. DĮV-559 ,,Dėl pavedimo Šalčininkų rajono ugdymo įstaigoms” 

II. UGDYMO PASLAUGŲ IR VAIKŲ PRIEŽIŪROS ORGANIZAVIMAS
3. Nuo gegužės 18 d. dirbs 4 grupės: 
· jungtinė „Pelėdžiukų“, „Boružėlių“ ir „Žemuogėlių“ grupė, „Pelėdžiukų“ grupės patalpose (pirmame aukšte);
· jungtinė „Nykštukų”, „Drugelių” ir „Baravykų“ grupė, ,,Nykštukų” grupės patalpose (antrame aukšte);
· jungtinė „Zuikučių“ ir „Voveraičių grupė, „Voveraičių“ grupės patalpose (antrame aukšte);
· jungtinė „Bitučių” ir „Obuoliukų” grupė, „Bitučių” grupės patalpose (antrame aukšte).
4. Vaikų skaičius grupėse ne daugiau nei Lietuvos higienos normoje HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93, pagal amžiaus grupes nurodyto vaikų skaičiaus.
5. Vaikai į grupes priimami nuo 7.00 val. iki 8.15 val., ne vėliau.
6. Vaikai lankysis tik grupės patalpose, nebendraus su kitų grupių vaikais, nevyks užsiėmimai salėje ir sporto salėje.
7. Stengiantis sumažinti tiesioginį kontaktą, tėvai į Lopšelio-darželio patalpas nebus įleidžiami. Vaikai bus priimami prie įėjimo į darželį. Atvykstant į Lopšelio-darželio teritoriją suaugusiajam asmeniui privalu dėvėti nosį ir burną dengiančią priemonę.
8. Prie įėjimo į darželį bus matuojama vaiko kūno temperatūrą. Temperatūra, atvykus didesniam vaikų skaičiui, gali būti matuojama vaikų grupėje ne vėliau kaip per valandą nuo atvykimo į Lopšelį-darželį. Lopšelyje-darželyje nustačius vaikui temperatūrą 37,30 C ir daugiau ir/ar įtarus, kad vaikas turi ūmių viršutinių kvėpavimo takų infekcijos požymių (pvz., sloga, kosulys, pasunkėjęs kvėpavimas) ar kitų požymių, nurodytų Lietuvos higienos normos HN 75:2016 ,,Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai”, patvirtintos Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 ,,Dėl Lietuvos higienos normos HN 75:2016 ,,Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai” patvirtinimo”, 80 punkte, iš karto bus informuojami tėvai.
9. Nuo 2020 m. gegužės 18 d. darželis priims tik tuos vaikus, kurių abu tėvai negali dirbti nuotoliniu būdu, pateikiant darbdavio pažymas iš darboviečių dėl būtinumo atitinkamas funkcijas (darbus) atlikti darbo vietoje ir užpildant deklaracijas apie vaiko sveikatą (sprendimas, įsakymas, prašymas, deklaracija pateikti mūsų internetinėje svetainėje: http://www.eisiskiu-darzelis.lt/). Prieš pasirašant prašymą reikia susipažinti su Lietuvos Respublikos sveikatos apsaugos ministro 2020 m. gegužės 11 dienos sprendimu Nr. V-1116 ,,Dėl ikimokyklinio ir priešmokyklinio ugdymo organizavimo būtinų sąlygų” bei Šalčininkų rajono savivaldybės administracijos direktoriaus 2020 m. gegužės  13 d. įsakymu Nr. DĮV-559. Užpildytus dokumentus galite teikti elektroniniu būdu į el. p. eisiskes.ziburelis@gmail.com.
10. Lopšelio-darželio nelankantys vaikai ir toliau bus ugdomi nuotoliniu būdu.
11. Informacija tėvams bus teikiama grupių telefonų kontaktais, per Messenger/Facebook programas bei Lopšelio-darželio internetinėje svetainėje.
12. Draudžiama į Lopšelį-darželį atsinešti maistą, žaislus ir kitas priemones. 
13. Ugdymo procese turi būti naudojami tik tie grupėse esantys žaislai, priemonės, kuriuos galima valyti ar skalbti. 

14. Vaikai turi būti aprūpinti tinkama apranga, nes didžiąją dienos laiko dalį praleis lauke. Lopšelio-darželio teritorijoje išlaikant fizinį atstumą.
15. Esant blogam orui, vaikų atsiėmimas vykdomas taip, kaip ir priėmimas. 
16. Mokytojai tėvus konsultuos ir į visus rūpimus klausimus atsakys tik nuotoliniu būdu: grupės telefonu, per Messenger/Facebook programas, darbo dienomis nuo 13.00 iki 15.00 val. 
III. DARBUOTOJŲ DARBO SĄLYGŲ REGLAMENTAVIMAS
17. Darbuotojams tik atvykus į darbą kiekvieną dieną bus matuojama kūno temperatūra. Darbuotojai, kuriems pasireiškia karščiavimas (37,30 C ir daugiau), nedelsiant bus nušalinti nuo darbo.
18. Darbuotojai, turintys ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas ir pan.), turi kuo skubiau informuoti Lopšelio-darželio direktorių ir į darbą nevykti.
19. Draudžiama dirbti darbuotojams, kuriems privaloma izoliacija, izoliacijos laikotarpiu, išskyrus darbuotojus, dirbančius nuotoliniu būdu.

Lopšelyje-darželyje tiesiogiai su vaikais nedirbs darbuotojai, priklausantys rizikos grupei (vyresnio nei 60 metų amžiaus asmenims ir (arba) sergantiems lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše, patvirtintame Įsakymu Nr. V-483).

20. Lopšelyje-darželyje su vaikais gali dirbti ir kiti pedagogai (nesant galimybei dirbti mokytojams, dirbantiems pagal ikimokyklinio ugdymo programą), pvz. meninio ugdymo mokytojas, švietimo pagalbos  ir kiti specialistai, turintys pedagogo kvalifikaciją.
21. Mokytojų padėjėjai vėdina patalpas prieš atvykstant vaikams ir ne rečiau kaip 2 kartus per dieną, patalpos valomos atsižvelgiant į Lietuvos Respublikos sveikatos apsaugos ministerijos parengtas rekomendacijas patalpų valymui COVID-19 pandemijos metu.
22. Patalynė, rankšluosčiai (jei naudojami ne vienkartiniai) keičiami juos sutepus, bet ne rečiau kaip vieną kartą per savaitę. Skalbiama įprastomis skalbimo priemonėmis 60–90 °C temperatūros vandenyje.

IV. BAIGIAMOSIOS NUOSTATOS

23. Tvarkos aprašas įsigalioja nuo 2020 m. gegužės 18 d.
________________________________
